คณะทันตแพทยศาสตร์ มหาวิทยาลัยพะเยา

คณะทันตแพทยศาสตร์ มหาวิทยาลัยพะเยา  () เป็นหน่วยงานวิชาการระดับคณะวิชา ของมหาวิทยาลัยพะเยา เปิดทำการเรียนการสอนด้านทันตแพทยศาสตร์ เพื่อผลิตบัณฑิตสาขาวิชาทันตแพทยศาสตร์ที่มีความรู้ความสามารถเพื่อเสริมสร้างความเข้มแข็งของสังคม เมื่อวันที่ 2 มิถุนายน พ.ศ. 2555 และจัดเป็นคณะทันตแพทยศาสตร์ ลำดับที่ 12 ของประเทศไทย

ประวัติ
เริ่มแรกเพื่อตอบสนองนโยบายการพัฒนาสุขภาพของประชาชนของรัฐบาล ในการแก้ปัญหาการกระจายบุคลากรทางวิทยาศาสตร์สุขภาพ และทางด้านสาธารณสุขของประเทศเป็นรูปธรรม ซึ่งทันตแพทย์เป็นสาขาวิชาที่ขาดแคลน โดยเฉพาะในเขตภาคเหนือตอนบน 4 จังหวัด ได้แก่ จังหวัดพะเยา จังหวัดแพร่ จังหวัดน่าน และจังหวัดเชียงราย และโดยมติที่ประชุมสภามหาวิทยาลัยพะเยา ในคราวประชุมครั้งที่ 4/2555 เมื่อวันที่ 2 มิถุนายน พ.ศ. 2555 โดยอาศัยอำนาจตามความในมาตรา 7 (3) และมาตรา 21 แห่งพระราชบัญญัติมหาวิทยาลัยพะเยา พ.ศ. 2553 จัดตั้งคณะทันตแพทยศาสตร์ มหาวิทยาลัยพะเยา ขึ้นเป็นหน่วยงานวิชาการระดับคณะวิชา เพื่อผลิตทันตแพทย์เพิ่มตามความต้องการของประเทศ และสามารถตอบสนองนโยบายของรัฐบาลดังกล่าว ตั้งแต่วันที่ 2 มิถุนายน พ.ศ. 2555 เป็นต้นมา
คณะทันตแพทยศาสตร์ มหาวิทยาลัยพะเยา ได้ดำเนินการเปิดหลักสูตรทันตแพทยศาสตรบัณฑิต โดยสภามหาวิทยาลัยพะเยา มีมติอนุมัติหลักสูตรทันตแพทยศาสตรบัณฑิต หลักสูตรใหม่ พ.ศ. 2556 ในคราวประชุมครั้งที่ 7/2555 เมื่อวันที่ 17 พฤศจิกายน 2555 และหลักสูตรได้รับอนุมัติ จากทันตแพทยสภา เมื่อวันที่ 24 เมษายน 2557 และเปิดรับนิสิตรุ่นแรกเมื่อปีการศึกษา 2557

สาขาวิชา
คณะทันตแพทยศาสตร์  มหาวิทยาลัยพะเยา มีสาขาวิชา​ ​ดังนี้​
 สาขาวิชาชีวิวิทยาช่องปาก
 สาขาวิชาวิทยาการวินิจฉัยโรคช่องปาก
 สาขาวิชาศัลยศาสตร์ช่องปาก
 สาขาวิชาปริทันตวิทยา
 สาขาวิชาทันตกรรมหัตถการ
 สาขาวิชาวิทยาเอ็นโดดอนต์
 สาขาวิชาทันตกรรมประดิษฐ์
 สาขาวิชาทันตกรรมสำหรับเด็ก
 สาขาวิชาทันตกรรมจัดฟัน
 สาขาวิชาทันตสาธารณสุข

หลักสูตรการศึกษา

คณบดี

อ้างอิง

ดูเพิ่ม
 มหาวิทยาลัยพะเยา
 โรงพยาบาลทันตกรรมมหาวิทยาลัยพะเยา 
 รายชื่อคณะทันตแพทยศาสตร์ในประเทศไทย

แหล่งข้อมูลอื่น
 มหาวิทยาลัยพะเยา
 คณะทันตแพทยศาสตร์ มหาวิทยาลัยพะเยา 

พ
หน่วยงานในมหาวิทยาลัยพะเยา